10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 167 της 11/18 Μαρτ. 1976 (ΦΕΚ Α΄ 61) Περί τηρήσεως Ποινολογίου υπό των πλοιάρχων των Εμπορικών πλοίων και των Λιμενικών ή Προξενικών Αρχών. Έχοντες υπ’ όψει: α)Το άρθρ. 268 του Ν.Δ. 187/73 περί Κώδικος Δημοσίου Ναυτικού Δικαίου. β)Την υπ’ αριθ. 950/75/19.12.75 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού και του Υπουργού επί των Εξωτερικών, απεφασίσαμεν και διατάσσομεν: Τήρησις Ποινολογίου Άρθρ.1.-1.Βιβλίον Ποινολογίου τηρείται: α)Υπό των πλοιάρχων των εμπορικών πλοίων ολικής χωρητικότητος 100 κόρων και άνω. β)Υπό των Λιμενικών ή Προξενικών Αρχών. 2.Οι πλοίαρχοι ή Κυβερνήται πλοίων κάτω των 100 κόρων ολικής χωρητικότητος τηρούν απάσας τας δια του παρόντος Π.Δ/τος θεσπιζομένας υποχρεώσεις, δια της εγγραφής εις το ημερολόγιον του πλοίου των υπ’ αυτών επιβαλλομένων κατά την άσκησιν της πειθαρχικής εξουσίας των ποινών. Ποινολόγιον πλοίου Άρθρ.2.-1.Το ποινολόγιον πλοίου, αποτελεί διατετιμημένον έντυπον Βιβλίου του Ναυτικού Απομαχικού Ταμείου εκ πεντήκοντα ηριθμημένων σελίδων, χορηγείται δε υπό των Λιμενικών ή Προξενικών Αρχών εις τους πλοιάρχους Εμπορικού Ναυτικού επί τη καταβολή της αξίας αυτού οριζομένης εκάστοτε δι’ αποφάσεως του Υ.Ε.Ν. 2.Το ποινολόγιον προ της χορηγήσεως, κατά την προηγουμένην παράγραφον, θεωρείται υπό της αρμοδίας αρχής εις την τελευταίαν σελίδα, γίνεται μνεία των στοιχείων του πλοίου δι’ ο προορίζεται, επιστρέφεται δε άμα τη συμπληρώσει του εις Λιμενικήν ή Προξενικήν Αρχήν, ήτις αποστέλλει τούτο εις το Υπουργείον Εμπορικής Ναυτιλίας, εφοδιάζουσα το πλοίον δια νέου. Σελ. 150,02(δ) Τεύχος 600-Σελ. 2 3.Το ποινολόγιον πλοίου, κατά το παρεχόμενον υπό του Υπουργείου Εμπορικής Ναυτιλίας υπόδειγμα, περιλαμβάνει εις ειδικάς στήλας, τα κάτωθι στοιχεία: α)Αύξοντα αριθμόν. β)Χρονολογίαν (ημέρα, μην, έτος). γ)Τελεσθέν παράπτωμα, συνοπτικώς μετά μνείας της διατάξεως ήτις προβλέπει την τιμωρίαν. δ)Ονοματεπώνυμον τιμωρηθέντος, βαθμόν και αριθμόν φυλλαδίου. ε)Επιβληθείσαν ποινήν και αμέσως κάτωθεν αυτής την υπογραφήν του επιβαλόντας αυτήν πλοιάρχου. ς)Υπογραφήν του εγκαλουμένου ότι έλαβεν γνώσιν της επιβληθείσης ποινής, μετά μνείας επί υπογραφή παρά του πλοιάρχου, επί τυχόν αρνήσεως. ς)Δήλωσιν επί υπογραφή του εγκαλουμένου ότι αποδέχεται την απόφασιν ή ότι επιθυμεί όπως η απόφασις τύχη εξετάσεως εις δεύτερον βαθμόν υπό Λιμενικής ή Προξενικής Αρχής. η)Απόφασιν της Λιμενικής ή Προξενικής Αρχής επί τυχόν ασκηθείσης Εφέσεως. Κάτωθεν αυτής τίθεται χρονολογία και η υπογραφή του εκπροσώπου της αρμοδίας Αρχής και του ασκήσαντος την έφεσιν εφ’ όσον παρίσταται. Ποινολόγιον Λιμενικής ή Προξενικής Αρχής Άρθρ.3.-Το παρά Λιμενικής ή Προξενικής Αρχής τηρούμενον ποινολόγιον χορηγείται δωρεάν υπό του Ναυτικού Απομαχικού Ταμείου βάσει υποδείγματος καθοριζομένου υπό του Υπουργού Εμπορικής Ναυτιλίας και περιλαμβάνει: α)Αύξοντα αριθμόν β)Χρονολογία (ημέρα, μην, έτος). γ)Ονοματεπώνυμον τιμωρηθέντος, βαθμόν και αριθμόν φυλλαδίου. δ)Τελεσθέν παράπτωμα, συνοπτικώς μετά μνείας της διατάξεως ήτις προβλέπει την τιμωρίαν. ε)Συνοπτικώς τυχόν μαρτυρίαν ετέρων προσώπων ή γνώμην των προϊστάμενων Αξιωματικών του εγκαλουμένου. ς)Επιβληθείσαν ποινήν και υπογραφήν του επιβάλοντος. ζ)Υπογραφήν του τιμωρηθέντος ότι έλαβε γνώσιν της επιβληθείσης ποινής δια της λήψεως αντιγράφου αποφάσεως. η)Δήλωσιν επί υπογραφή του τιμωρηθέντος ότι αποδέχεται την απόφασιν ή ότι επιθυμεί όπως η υπόθεσις τύχη εξετάσεως εις δεύτερον βαθμόν υπό του Πρωτοβαθμίου Πειθαρχικού Συμβουλίου Εμπορικού Ναυτικού. Έναρξις Ισχύος Άρθρ.4.-1.Το Β.Δ. 741/1970 (ανωτ. αριθ. 8) καταργείται από της ενάρξεως της ισχύος του παρόντος Π.Δ/τος. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 19.Β.β.10 Ποινικός και Πειθαρχικός Κώδικας